Πολιορκία της Μονεμβασίας

Η Πολιορκία της Μονεμβασίας ήταν πολεμική εμπλοκή της επανάστασης του 21 με σκοπό την απελευθέρωση της Μονεμβασίας, λίγο πριν την έκρηξη της επαναστάσεως. Διήρκεσε από 15 Μαρτίου ως 23 Ιουλίου 1821. Κατά τον Φ. Χρυσανθόπουλο (Φωτάκο) η πολιορκία άρχισε μετά την 25 Μαρτίου

 Το φρούριο της Μονεμβασίας το κατοικούσαν 1500 - 1600 Οθωμανοί. Οι χριστιανοί κάτοικοι της επαρχίας ήταν περίπου 10.000. Αφού ο επίσκοπος Έλους Άνθιμος ευλόγησε τις σημαίες των οπλαρχηγών, άρχισε η πολιορκία διά ξηράς με επικεφαλής τους Γεώργιο Μιχαλάκη, Λεωνιδιώτη με 250 Τσάκωνες, τον Νικ. Ντρίβα και τους Μονεμβασίτες, τους Καλογεραίους και Δεσποταίους με ντόπιους αγωνιστές, τους Μανιάτες με αρχηγούς τους Τζαννετάκη-Γρηγοράκη, τον Δ. Τσιγκουράκο, τον γέροντα Κρανίδη, τον Γερακάρη, τους Πετροπουλακαίους και άλλους. Οι Τούρκοι διέλυσαν την γέφυρα και κλείστηκαν απομονωμένοι στο φρούριο, από όπου κανονιοβολούσαν τους Έλληνες πολιορκητές. Οι πιο τολμηροί από αυτούς περί τους 150, βγήκαν από το φρούριο και πήγαν στην παλιά Μονεμβασία για να προτρέψουν και άλλους να αποδράσουν, και να επιτεθούν από δύο μέτωπα κατά των πολιορκητών, οι μεν από μπροστά, οι άλλοι από τα όπισθεν. Το σχέδιο όμως ατύχησε, αφού οι Έλληνες συνέλαβαν τους δραπέτες και τους περισσότερους τους θανάτωσαν. Οι ισχυρότεροι μέσα στο φρούριο μάζεψαν τις τροφές, ανέβηκαν στην ακρόπολη και κλείστηκαν εκεί. Οι πολιορκημένοι, αν και υπέφεραν από έλλειψη τροφών και νερού, δεν παραδίδονταν. Στα μέσα Ιουνίου έφτασε στην Πελοπόννησο ο Δημήτριος Υψηλάντης. Οι Οθωμανοί έστειλαν άνθρωπο και ζήτησαν να συνθηκολογήσουν για την παράδοση του φρουρίου. Απεσταλμένος του Υψηλάντη έγινε ο Αλέξανδρος Κατακουζηνός, ο οποίος πέτυχε συμβιβασμό με τους Οθωμανούς του κάτω φρουρίου και τους ανάγκασε να συνεννοηθούν με την ακρόπολη. Έτσι το φρούριο και όλα τα όπλα παραδόθηκαν στις 23 Ιουλίου 1821, ενώ οι πολιορκημένοι τα εγκατέλειψαν στερημένοι και της κινητής τους περιουσίας, επιβιβάστηκαν σε πλοία και πήγαν στο Κουσάντασι της Μικράς Ασίας. Ο Καντακουζηνός διέταξε τους Τσάκωνες να φυλάσσουν το φρούριο, και διόρισε φρούραρχο τον καπ. Γεωργάκη Μιχαλάκη. Όμως μετά δύο ημέρες οι Τσάκωνες δυσαρεστημένοι από τον τρόπο διανομής των λαφύρων (δεν πήραν τίποτα), αναχώρησαν για την πολιορκία της Τριπολιτσάς παραδίδοντας την φρουραρχία στον Τζαννετάκη-Γρηγοράκη. Λάμπρος Κουτσονίκας (1863). Γενική ιστορία της ελληνικής επαναστάσεως, Τόμος Α΄. Εν Αθήναις: Εκ του «Ευαγγέλιμου» Δ. Καρακατζάνη. Ανακτήθηκε στις 12 Ιανουαρίου 2011. Γεώργιος Κρέμος (1839-1926) (1879). Χρονολόγια της Ελληνικής Ιστορίας : προς χρήσιν πάντος φιλομαθούς, ιδία δε των εν τοις γυμνασίοις μαθητών. Εν Αθήναις: Τυπογραφείον Δημητρίου Ιασεμίδου. Ανακτήθηκε στις 30 Μαΐου 2010. Φώτιος Χρυσανθόπουλος (Φωτάκος) (1858). Απομνημονεύματα περί της Ελληνικής Επαναστάσεως. Εν Αθήναις: Τύποις και βιβλιοπολείω Π.Δ Σακελλάριου. Ανακτήθηκε στις 17 Δεκ. 2012. https://www.news247.gr/history/poliorkia-monemvasias-proto-megalo-agnosto-thriler-ellinikis-epanastasis.9142243.html http://www.hellenicaworld.com/Greece/History/gr/PoliorkiaTisMonemvasias.html http://www.monemvasianews.gr/%CE%B1%CF%80%CE%B5%CE%BB%CE%B5%CF%85%CE%B8%CE%AD%CF%81%CF%89%CF%83%CE%B7-%CF%84%CE%B7%CF%82-%CE%BC%CE%BF%CE%BD%CE%B5%CE%BC%CE%B2%CE%B1%CF%83%CE%AF%CE%B1%CF%82-23-%CE%B9%CE%BF%CF%85%CE%BB%CE%AF%CE%BF/ https://www.offlinepost.gr/2021/07/24/h-poliorkia-kai-h-alosi-ths-monembasias-to-prvto-kastro-ypo-ellhnikh-kyriarxia/ https://www.rarebooks.com.gr/product/11123/palaia-biblia-topiki-istoria-laografia-peloponnisos-poliorkia-kai-alosis-tis-monembasias-ypo-ton-ellinon-to-1821- https://elkomenosmonemvasias.gr/index.php/anakinosis/4929-poliorkia-tis-monemvasias https://enromiosini.gr/arthrografia/apeleytherosi-monemvasias/ Αρχειοθετήθηκε 2021-12-02 στο Wayback Machine.